13/03/2017 | Administración LocalMunicipal
San Sadurniño
Delegación de competencias tributarias

ANUNCIO DELEGACIÓN DE COMPETENCIAS TRIBUTARIAS O Pleno deste Concello, na súa sesión do 16/02/17, adoptou o seguinte acordo: “SEGUNDO. ACORDO RELATIVO Á DELEGACIÓN NA DEPUTACIÓN PROVINCIAL DA RECADACIÓN EN PERIODO EXECUTIVO DE TRIBUTOS, PREZOS PÚBLICOS E OUTROS INGRESOS MUNICIPAIS. Dase conta polo Sr. alcalde da necesidade de rectificar o acordo adoptado coa mesma finalidade na anterior sesión plenaria, por recomendación dos técnicos da Deputación e debido a cuestións de carácter técnico. A proposta da Alcaldía en relación con este asunto, favorablemente dictaminada pola Comisión Informativa competente do Concello é a seguinte: “PROPOSTA DA ALCALDÍA SOBRE A DELEGACIÓN NA DEPUTACIÓN PROVINCIAL DA RECADACIÓN EN PERÍODO EXECUTIVO DE TRIBUTOS, PREZOS PÚBLICOS E OUTROS INGRESOS MUNICIPAIS FUNDAMENTOS A Deputación Provincial aprobou as Bases para a prestación dos servizos tributarios aos concellos da provincia, publicadas no BOP n.º 236, do 15/12/2016. Consonte estas bases, os concellos que así o soliciten poderán delegar nos servizos da Deputación a recadación en período voluntario ou executivo de tributos, prezos públicos e calquera outro ingreso municipal de carácter público. Debido a que, por mor das limitacións existentes á contratación de persoal por parte das entidades locais, o Concello de San Sadurniño non dispón dos medios necesarios para unha correcta xestión en vía executiva dos tributos e demais ingresos municipais. Esta limitación ten repercusións económicas nos ingresos municipais, e polo tanto tamén na obrigatoria estabilidade orzamentaria do Concello. Perante esta situación, sería conveniente que o Concello de San Sadurniño se acollese aos servizos que oferta a Deputación neste eido. Por todo o antedito, esta Alcaldía, no uso das súas atribucións, realiza a seguinte PROPOSTA DE ACORDO 1. O Concello de San Sadurniño acorda delegar na Deputación Provincial da Coruña a recadación en vía executiva de tributos, prezos públicos e calquera outro ingreso de dereito público de carácter non periódico ou de periodicidade inferior ao ano, que non fosen delegados previamente. Esta delegación non será efectiva mentres non sexa aceptada expresamente polo pleno da Deputación provincial.2. O Concello adhírese ás Bases para a prestación dos servizos tributarios aos concellos da provincia, recollidas no BOP n.º 236, do 15/12/2016.” Sometido de seguido o asunto a votación ordinaria, a Corporación, por maioría de sete votos favorables, dos concelleiros do BNG, con tres abstencións, dos dous concelleiros presentes do PP e o do PSOE, acorda aprobar a referida proposta da Alcaldía de ampliación da delegación de competencias tributarias na Deputación Provincial, tal como foi formulada.” O que se fai público durante trinta días hábiles, contados desde o seguinte ó de publicación do presente anuncio no Boletín Oficial da Provincia, para xeral coñecemento e presentación de alegacións, en cumprimento do establecido na Base 9.ª das indicadas Bases para a Prestación de Servicios Tributarios aos concellos da Provincia. San Sadurniño, 6 de marzo de 2017. O alcalde Secundino García Casal